Karl Fredrik Krabbe

Karl Fredrik Krabbe (10. maaliskuuta 1738 Ruokolahti – 24. tammikuuta 1811 Vaasa) oli Ruotsin vallan aikainen suomalainen tuomari ja maaherra.

Krabben vanhemmat olivat Somerniemen Palikaisten kartanon isäntä, everstiluutnantti Engelbrekt Adam Krabbe ja Elisabet Asp. Hänen puolisonsa oli 1768–1773 Eva Katarina Alléen ja 1775–1803 Margareta Lovisa Bremer. Krabbe tuli ylioppilaaksi 1753 Turussa. Hän oli Turun hovioikeuden auskultantti, Turun hovioikeuden ylimääräinen kanslisti 1758, varanotaari 1759, kanslisti 1768, ylimääräinen viskaali 1770, notaari 1771, vt. sihteeri 1774, Vaasan hovioikeuden asessori 1775 ja lopulta hovioikeudenneuvos 1782. Krabbe toimi Vaasan läänin maaherrana vuodesta 1794 vuoteen 1805. Krabbe aateloitiin veljiensä kanssa vuonna 1779.

Karl Fredrik Krabben ja Margareta Lovisa Bremerin poika oli valtiopäivämies Karl Arvid Krabbe.

Lähteet

Suomalaiset aateliset
Suomen maaherrat
Suomalaiset tuomarit
Vuonna 1738 syntyneet
Vuonna 1811 kuolleet